ཁྱེད་ཀྱིས་སློབ་ཚན་འདིའི་ནང་ངོ་སྤྲོད་བྱས་ཡོད་པའི་ཉེན་མེད་སུབ་བྱེད་བྱ་ཐབས་བེད་སྤྱོད་གཏོང་གི་ཡོད་ན་དེ་ནི་ཁྱེད་ཀྱིས་གལ་ཆེའི་ཡིག་ཆ་ཁག་སུབ་པ་ཙམ་མ་ཡིན་པར་དེ་ཚོ་འཕོ་འགྱུར་བྱེད་ཀྱི་ཡོད་པའམ་ཡང་ན་བསྐྱར་བྲིས་ཐོད་པ་བྱེད་ཀྱི་ཡོད་པ་ཁ་ཚོན་བཅད་ནས་བཤད་ཐུབ་ཀྱི་ཡོད།གོང་དུ་འགྲེལ་བརྗོད་ཞུས་པ་བཞིན་གལ་སྲིད་ཁྱེད་ཀྱིས་བང་ཁྲིའི་སྟེང་ཡིག་ཆ་དེ་ཚོ་ཞ་སྨྱུག་གིས་བྲིས་ཏེ་གསོག་འཇོག་བྱས་པ་ཡིན་ན་ཉེན་མེད་སུབ་བྱེད་ཀྱི་བྱ་ཐབས་མཉེན་ཆས་ཀྱིས་ནང་དོན་དེ་ཚོ་མེད་པ་བཟོས་པ་ཙམ་མ་ཟད་ཚིག་རེ་རེ་མགྱོགས་བྲིས་བྱས་ཏེ་བཀོད་ཀྱི་རེད།ཞ་སྨྱུག་གི་ཞ་ཉེ་ནང་བཞིན་བརྡ་འཕྲིན་གྱི་གནས་ཚུལ་དེ་ཚོ་ང་ཚོས་ཀློག་ཐུབ་ཀྱི་ཡོད།འོན་ཀྱང་དེ་ཚོ་སུབ་པ་ཡིན་ནའང་དེའི་ཐོག་གནས་ཚུལ་ཁ་ཤས་ཤིག་ལྷག་ནས་སྡོད་ཀྱི་ཡོད།དེར་བརྟེན་འདིར་ངོ་སྤྲོད་བྱས་ཡོད་པའི་བྱ་ཐབས་དེས་ཡིག་ཆ་ཁག་བསྐྱར་བྲིས་ཐེངས་ཁ་ཤས་བྱེད་ཐུབ་ཀྱི་ཡོད།བྱ་ཐབས་དེའི་མིང་ལ་ཟེར་གྱི་ཡོད།ག་ཚོད་ཀྱིས་གནས་ཚུལ་དེ་ཚོ་བསྐྱར་བྲིས་བྱས་པ་ཙམ་གྱིས་དེ་སྲིད་དུ་མི་གཞན་གྱིས་བསྐྱར་ལེན་བྱས་ཏེ་ནང་དོན་དེ་ཚོ་ཤེས་རྟོགས་ཐུབ་ཡག་ལ་དཀའ་ལས་ཁག་པ་ཡོད།ཆེད་ལས་མཁས་པ་ཚོས་གསུང་ཡག་ལ་ཡིག་ཆ་དེ་ཚོ་བསྐྱར་བྲིས་ཐེངས་གསུམ་ལས་མང་བ་བྱེད་དགོས་པ་དང་ཡང་ཚད་ཐུབ་ཚོར་ཐེངས་མ་བདུན་ལས་མང་བ་བྱེད་དགོས་པའི་བསྒྲགས་གཏམ་སྤེལ་ཡོད།མཉེན་ཆས་འདིས་རང་འགུལ་ངང་བརྡ་གྲངས་ཤིག་བཟོ་ཐུབ་ཀྱི་ཡོད།ཡིན་ནའང་།གལ་སྲིད་ཁྱེད་ཀྱི་བརྡ་གྲངས་དེ་བརྗེ་པོ་རྒྱག་དགོས་པ་ཆགས་ཀྱི་འདུག་བསམ་ན་དེ་བརྗེ་ལེན་བྱས་ཀྱང་མི་ཆོག་པ་མེད།